
ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Συμμετοχή εκπαιδευτικών στις Ομάδες Υποστή¬ 
ριξης Μαθητείας (Ο.Υ.Μ.). 

2 Πρόγραμμα Σπουδών ειδικότητας «Τεχνικός Ηλε¬ 
κτρολογιών Συστημάτων, Εγκαταστάσεων και Δι¬ 
κτύων» για το «Μεταλυκειακό έτος-τάξη μαθητείας». 


ΑΠΟΦΑΣΕΙΣ 

Αριθμ. Φ3/120835/Δ4 (1) 

Συμμετοχή εκπαιδευτικών στις Ομάδες Υποστή¬ 
ριξης Μαθητείας (Ο.Υ.Μ.). 

Ο ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ 
ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της παρ. 1 του άρθρου 14, της παρ. 3 
του άρθρου 9 και της παρ. 3 του άρθρου 7 του ν. 4186/ 
2013 (Α' 193), όπως ισχύουν. 

2. Το π.δ. 18/2018 (Α' 31) «Οργανισμός Υπουργείου 
Παιδείας και Θρησκευμάτων» (άρθρο 34). 

3. Το π.δ. 125/2016 (Α' 210) «Διορισμός Υπουργών, 
Αναπληρωτών Υπουργών και Υφυπουργών». 

4. Το π.δ. 70/2015 (Α' 114) «Ανασύσταση των Υπουργεί¬ 
ων Πολιτισμού και Αθλητισμού, Υποδομών, Μεταφορών 
και Δικτύων, Αγροτικής Ανάπτυξης και Τροφίμων. Ανα¬ 
σύσταση του Υπουργείου Ναυτιλίας και Αιγαίου και με- 
τονομασία του σε Υπουργείο Ναυτιλίας και Νησιωτικής 
Πολιτικής. Μετονομασία του Υπουργείου Πολιτισμού, 
Παιδείας και Θρησκευμάτων σε Υπουργείο Παιδείας, 
Έρευνας και Θρησκευμάτων, του Υπουργείου Οικονο¬ 
μίας, Υποδομών, Ναυτιλίας και Τουρισμού σε Υπουργείο 
Οικονομίας, Ανάπτυξης καιΤουρισμού και του Υπουργεί¬ 
ου Παραγωγικής Ανασυγκρότησης, Περιβάλλοντος και 
Ενέργειας σε Υπουργείο Περιβάλλοντος και Ενέργειας. 
Μεταφορά Γενικής Γραμματείας Βιομηχανίας στο Υπουρ¬ 
γείο Οικονομίας, Ανάπτυξης καιΤουρισμού». 


5. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά όργανα που 
κυρώθηκε με το άρθρο πρώτο του π.δ. 63/2005 (Α' 98). 

6. Την αριθμ. 26385/2017 (Β' 491) κοινή απόφαση των 
Υπουργών Οικονομίας και Ανάπτυξης, Παιδείας, Έρευνας 
και Θρησκευμάτων, Εργασίας, Κοινωνικής Ασφάλισης 
και Κοινωνικής Αλληλεγγύης και Οικονομικών, «Πλαίσιο 
Ποιότητας Μαθητείας», όπως ισχύει. 

7. Την αριθμ. 201408/Υ1/28-11 -2016 (Β' 3818) από¬ 
φαση του Πρωθυπουργού και του Υπουργού Παιδείας, 
Έρευνας και Θρησκευμάτων περί ανάθεσης αρμοδιοτή¬ 
των στον Υφυπουργό Παιδείας, Έρευνας και Θρησκευ¬ 
μάτων Δημήτριο Μπαξεβανάκη. 

8. Την αριθμ. Φ.1/Γ/213/113291/Β1/5-7-2018 εισήγηση 
του Προϊσταμένου της Γενικής Διεύθυνσης Οικονομι¬ 
κών Υπηρεσιών του Υπουργείου Παιδείας, Έρευνας και 
Θρησκευμάτων. 

9. Το γεγονός ότι από την παρούσα απόφαση δεν προ- 
καλείται δαπάνη εις βάρος του κρατικού προϋπολογι¬ 
σμού, αποφασίζουμε: 

Άρθρο 1 

Διαδικασία απόσπασης και διάθεσης 
εκπαιδευτικών ΕΠΑ.Λ. για τη συμμετοχή τους 
στις ΟΥΜ 

1. Με απόφαση του Υπουργού Παιδείας, Έρευνας και 
Θρησκευμάτων μπορούν να αποσπώνται ή να διατίθε¬ 
νται (ολικά ή μερικά) στις Περιφερειακές Διευθύνσεις 
Εκπαίδευσης ή στις Διευθύνσεις Δευτεροβάθμιας Εκ¬ 
παίδευσης για ένα (1) σχολικό έτος εκπαιδευτικοί των 
ΕΠΑ.Λ., ειδικότητας ΠΕ80, ΠΕ81, ΠΕ82, ΠΕ83, ΠΕ84, ΠΕ85, 
ΠΕ86, ΠΕ87, ΠΕ88, ΠΕ89, ΠΕ90, ΤΕ01 καιΤΕ02, ύστερα 
από αίτησή τους, προκειμένου να συμμετέχουν στις 
Ομάδες Υποστήριξης Μαθητείας (Ο.Υ.Μ.) που λειτουρ¬ 
γούν στα Κέντρα Προώθησηςτης Απασχόλησης (Κ.Π.Α.) 
του Ο.Α.Ε.Δ., καθώς και να υποβοηθούν το έργο των 
Ο.Υ.Μ. στο πλαίσιο του «Μεταλυκειακού έτους - τάξης 
μαθητείας». 

Οι εκπαιδευτικοί που διατίθενται πρέπει να ανήκουν 
οργανικά σε Διευθύνσεις Δευτεροβάθμιας Εκπαίδευσης 
των οικείων Περιφερειακών Διευθύνσεων Πρωτοβάθ- 

μιας και Δευτεροβάθμιας Εκπαίδευσης, στα όρια των 
οποίων λειτουργούν τα Κ.Π.Α., ενώ οι εκπαιδευτικοί που 
αποσπώνται μπορούν να ανήκουν και σε άλλη Περιφε¬ 
ρειακή Διεύθυνση Πρωτοβάθμιας και Δευτεροβάθμιας 
Εκπαίδευσης. 

2. Για την απόσπαση και τη διάθεση των εκπαιδευτικών 
εκδίδεται πρόσκληση του Υπουργού Παιδείας, Έρευνας 
και Θρησκευμάτων στην οποία αναφέρονται: α) η Περι¬ 
φερειακή Διεύθυνση Εκπαίδευσης Πρωτοβάθμιας και 
Δευτεροβάθμιας Εκπαίδευσης ή Διεύθυνση Δευτερο¬ 
βάθμιας Εκπαίδευσης στην οποία μπορεί να αποσπάται 
ή να διατίθεται ο εκπαιδευτικός, β) ο απαιτούμενος αριθ¬ 
μός των εκπαιδευτικών, γ) οι ειδικότητες της παραγρά¬ 
φου 1 και δ) η προθεσμία εντός της οποίας οι εκπαιδευ¬ 
τικοί μπορούν να υποβάλλουν στην οικεία Διεύθυνση 
Δευτεροβάθμιας Εκπαίδευσης την αίτησή τους. 

3. Οι Περιφερειακοί Διευθυντές Πρωτοβάθμιας και 
Δευτεροβάθμιας Εκπαίδευσης εισηγούνται στον Υπουρ¬ 
γό Παιδείας, Έρευνας και Θρησκευμάτων για τη διάθεση 
ή απόσπαση των εκπαιδευτικών λαμβάνοντας υπόψη 
την εμπειρία των εκπαιδευτικών στα θέματα «Μετα- 
λυκειακού έτους - Τάξη Μαθητείας», την επιμόρφωσή 
τους σε θέματα επαγγελματικού προσανατολισμού και 
σταδιοδρομίας, καθώς και τη δυνατότητα συμπλήρωσης 
του υποχρεωτικού ωραρίου των εκπαιδευτικών στην 
περίπτωση της διάθεσης. 

Άρθρο 2 

Καθήκοντα και αρμοδιότητες των εκπαιδευτικών 

που αποσπώνται ή διατίθενται 

Οι εκπαιδευτικοί που αποσπώνται ή διατίθενται συμ¬ 
βάλουν με τη δράση τους στην εφαρμογή των προ¬ 
γραμμάτων μαθητείας στα ΕΠΑ.Λ. της περιοχής τους, 
καταθέτουν ανά μήνα στην αρμόδια διεύθυνση που 
έχουν αποσπαστεί ενημερωτική έκθεση για την δράση 
τους, συμμετέχουν στις συνεδριάσεις των Ο.Υ.Μ. που 
έχουν οριστεί στην έδρα του Κ.Π.Α. του Ο.Α.Ε.Δ., καθώς 
και υποβοηθούν το έργο των Ο.Υ.Μ. στο πλαίσιο του 
«Μεταλυκειακού έτους -τάξης μαθητείας». Τα ειδικότε¬ 
ρα καθήκοντα και οι αρμοδιότητες των εκπαιδευτικών 
που συμμετέχουν στις Ο.Υ.Μ. καθορίζονται στην αριθμ. 
26385/2017 (Β' 491) κοινή απόφαση των Υπουργών 
Οικονομίας και Ανάπτυξης, Παιδείας, Έρευνας και Θρη¬ 
σκευμάτων, Εργασίας, Κοινωνικής Ασφάλισης και Κοινω¬ 
νικής Αλληλεγγύης και Οικονομικών «Πλαίσιο Ποιότητας 
Μαθητείας», όπως κάθε φορά ισχύει. 

Άρθρο 3 

Τελικές διατάξεις 

Η ισχύς της παρούσας αρχίζει από το σχολικό έτος 
2018-2019, οπότε και παύει η ισχύς της αριθμ. Φ7/ 
109381/ΓΔ4/29-6-2017 (ΦΕΚ 2275 Β') υπουργικής από¬ 
φασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 17 Ιουλίου 2018 

Ο Υπουργός Ο Υφυπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ ΔΗΜΗΤΡΙΟΣ ΜΠΑΞΕΒΑΝΑΚΗΣ 


Αριθμ. Φ2/120774/Δ4 (2) 

Πρόγραμμα Σπουδών ειδικότητας «Τεχνικός Ηλε- 
κτρολογικών Συστημάτων, Εγκαταστάσεων και 
Δικτύων» για το «Μεταλυκειακό έτος - τάξη μα¬ 
θητείας». 

Ο ΥΦΥΠΟΥΡΓΟΣ 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του ν. 4186/2013 (Α' 193) «Αναδιάρ¬ 
θρωση της Δευτεροβάθμιας Εκπαίδευσης και λοιπές δι¬ 
ατάξεις», και ιδίως των άρθρων 7,9,10,12 και 14, όπως 
τροποποιήθηκαν και ισχύουν. 

2. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά όργανα που 
κυρώθηκε με το άρθρο πρώτο του π.δ. 63/2005 (Α' 98) 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα». 

3. Τις διατάξεις του π.δ. 18/2018 (Α' 31) «Οργανισμός 
του Υπουργείου Εθνικής Παιδείας και Θρησκευμάτων», 
όπως τροποποιήθηκε και ισχύει. 

4. Τοπ.δ. 70/2015 (Α' 114) «Ανασύσταση των Υπουργεί¬ 
ων Πολιτισμού και Αθλητισμού, Υποδομών, Μεταφορών 
και Δικτύων, Αγροτικής Ανάπτυξης και Τροφίμων. Ανα¬ 
σύσταση του Υπουργείου Ναυτιλίας και Αιγαίου και με- 
τονομασία του σε Υπουργείο Ναυτιλίας και Νησιωτικής 
Πολιτικής. Μετονομασία του Υπουργείου Πολιτισμού, 
Παιδείας και Θρησκευμάτων σε Υπουργείο Παιδείας, 
Έρευνας και Θρησκευμάτων, του Υπουργείου Οικονο¬ 
μίας, Υποδομών, Ναυτιλίας καιΤουρισμού σε Υπουργείο 
Οικονομίας, Ανάπτυξης καιΤουρισμού και του Υπουργεί¬ 
ου Παραγωγικής Ανασυγκρότησης, Περιβάλλοντος και 
Ενέργειας σε Υπουργείο Περιβάλλοντος και Ενέργειας. 
Μεταφορά Γενικής Γραμματείας Βιομηχανίας στο Υπουρ¬ 
γείο Οικονομίας, Ανάπτυξης καιΤουρισμού». 

5. Το π.δ. 73/2015 (Α' 116) «Διορισμός Αντιπροέδρου 
της Κυβέρνησης, Υπουργών Αναπληρωτών Υπουργών 
και Υφυπουργών». 

6. Το π.δ. 125/2016 (Α' 210) «Διορισμός Υπουργών, 
Αναπληρωτών Υπουργών και Υφυπουργών.». 

7. Την αριθμ. 201408/Υ1/25-11-2016 (Β' 3818) από¬ 
φαση του Πρωθυπουργού και του Υπουργού Παιδείας, 
Έρευνας και Θρησκευμάτων «Ανάθεση αρμοδιοτήτων 
στον Υφυπουργό Παιδείας, Έρευνας και Θρησκευμάτων, 
Δημήτριο Μπαξεβανάκη». 

8. Την αριθμ. 36618/Γ2/30-03-2007 (Β' 940) απόφα¬ 
ση της Υπουργού Εθνικής Παιδείας και Θρησκευμάτων 
«Καθορισμός των κύκλων μαθημάτων, των τομέων και 
ειδικοτήτων των Επαγγελματικών Λυκείων και της αντι¬ 
στοιχίας μεταξύ τους». 

9. Την αριθμ. 131149/Γ2/18-08-2014 (Β' 2298) από¬ 
φαση του Υφυπουργού Παιδείας και Θρησκευμάτων 
«Καθορισμός αντιστοιχιών των κύκλων, τομέων και ει¬ 
δικοτήτων των ΕΠΑ.Λ. του ν. 3475/2006 (Α' 146) με τις 
ομάδες προσανατολισμού, τους τομείς και τις ειδικότητες 
των ΕΠΑ.Λ. του ν. 4186/2013 (Α' 193)». 

10. Την αριθμ. Φ20/82041/Δ4/20-05-2016 (Β' 1489) 
απόφαση του Υπουργού Παιδείας, Έρευνας και Θρη¬ 
σκευμάτων «Καθορισμός των Τομέων και των Ειδικοτή- 

των των Επαγγελματικών Λυκείων (ΕΠΑ.Λ.) του ν. 4386/ 
2016 (Α' 83) και της αντιστοιχίας μεταξύ τους». 

11. Την αριθμ. Φ9/111628/Δ4/03-07-2018 (Β' 2726) 
απόφαση του Υφυπουργού Παιδείας, Έρευνας και Θρη¬ 
σκευμάτων περί «Οργάνωσης και λειτουργίας τμημάτων 
"Μεταλυκειακού έτους - τάξης μαθητείας"των αποφοί¬ 
των ΕΠΑ.Λ.», όπως ισχύει. 

12. Την τελική έκθεση «Υλοποίηση Μαθητείας στα κρά¬ 
τη μέλη της Ευρωπαϊκής Ένωσης», Ευρωπαϊκή Επιτροπή, 
Γενική Διεύθυνση Απασχόλησης, Κοινωνικών Υποθέσεων 
και ένταξης, Μονάδα Έ3 (2012). 

13. Την αριθμ. 46/09-11-2017 πράξη του Δ.Σ. του Ιν¬ 
στιτούτου Εκπαιδευτικής Πολιτικής. 

14. Την αριθμ. 26412/16-2-2017 (Β' 490) απόφαση 
του Υφυπουργού Παιδείας, Έρευνας και Θρησκευμάτων 
«Πλαίσιο Ποιότητας Προγραμμάτων Σπουδών της ΕΕΚ». 

15. Την αριθμ. 136312/21-08-2017 (Β' 2859) απόφα¬ 
ση του Υπουργού Παιδείας, Έρευνας και Θρησκευμά¬ 
των, Εργασίας, Κοινωνικής Ασφάλισης και Κοινωνικής 
Αλληλεγγύης, Οικονομίας και Ανάπτυξης, και Υγείας 
«Υλοποίηση Μεταλυκειακού Έτους - Τάξη Μαθητείας 
αρμοδιότητας ΥΠ.Π.Ε.Θ.», όπως ισχύει. 

16. Την αριθμ. 181534 (3820/τ.Β731 -10-2017) απόφα¬ 
ση του Υφυπουργού Παιδείας, Έρευνας και Θρησκευ¬ 
μάτων, Προγράμματα Σπουδών για το «Μεταλυκειακό 
έτος - τάξη μαθητείας» των αποφοίτων των ειδικοτήτων: 

«Τεχνικός Τεχνολογίας Τροφίμων και Ποτών», «Υπάλ- 
ληλοςΤουριστικών Επιχειρήσεων», «ΓραφικώνΤεχνών», 
«Τεχνικός Ηλεκτρονικών και Υπολογιστικών Συστημά¬ 
των, Εγκαταστάσεων, Δικτύων και Τηλεπικοινωνιών», 
«Τεχνικός Εγκαταστάσεων Ψύξης, Αερισμού και Κλι¬ 
ματισμού», «Βοηθός Ιατρικών Εργαστηρίων», «Βοηθός 
Βρεφονηπιοκόμων», «Αισθητικής Τέχνης», «Βοηθός 
Φυσικοθεραπευτή». 

17. Την αριθμ. Φ.1 /Γ/227/116417/Β1/10-7-2018 εισή¬ 
γηση του Προϊσταμένου της Γενικής Διεύθυνσης Οικο¬ 
νομικών Υπηρεσιών του Υπουργείου Παιδείας, Έρευνας 
και Θρησκευμάτων. 

18. Το γεγονός ότι από την παρούσα απόφαση δεν 
προκαλείται δαπάνη εις βάρος του κρατικού προϋπο¬ 
λογισμού, αποφασίζουμε: 

Άρθρο 1 

ΠΡΟΓΡΑΜΜΑ ΣΠΟΥΔΩΝ 

Καθορίζουμε το πρόγραμμα σπουδών ειδικότητας «Τε¬ 
χνικός Ηλεκτρολογικών Συστημάτων, εγκαταστάσεων 
και Δικτύων» για το Μεταλυκειακό έτος-τάξης μαθητείας, 
ως ακολούθως: 

ΠΡΟΓΡΑΜΜΑ ΣΠΟΥΔΩΝ ΕΡΓΑΣΤΗΡΙΑΚΟΥ ΜΑΘΗ¬ 
ΜΑΤΟΣ ΜΕΤΑΛΥΚΕΙΑΚΟΥ ΕΤΟΥΣ - ΤΑΞΗΣ ΜΑΘΗΤΕΙΑΣ 
ν. 4386/2016 ΓΙΑ ΤΗΝ ΕΙΔΙΚΟΤΗΤΑ: «ΤΕΧΝΙΚΟΣ ΗΛΕ¬ 
ΚΤΡΟΛΟΓΙΩΝ ΣΥΣΤΗΜΑΤΩΝ, ΕΓΚΑΤΑΣΤΑΣΕΩΝ ΚΑΙ 
ΔΙΚΤΥΩΝ». 

1. ΓΕΝΙΚΕΣ ΟΔΗΓΙΕΣ ΓΙΑ ΤΗΝ ΕΦΑΡΜΟΓΗ ΤΟΥ ΠΡΟ¬ 
ΓΡΑΜΜΑΤΟΣ ΣΠΟΥΔΩΝ 

Σύμφωνα με τα οριζόμενα στο άρθρο 66 του ν. 4386/ 
2016, το «Μεταλυκειακό έτος-τάξη μαθητείας» είναι 
προαιρετικό, εφαρμόζει το δυϊκό σύστημα εκπαίδευσης 
(μαθητείας) και περιλαμβάνει: α) μαθητεία με εκπαίδευ¬ 


ση στο χώρο εργασίας και β) μαθήματα Ειδικότητας και 
Προπαρασκευαστικά μαθήματα Πιστοποίησης στο Ε.Κ. 
ή στη σχολική μονάδα ΕΠΑ.Λ., αντίστοιχα. Ειδικότερα, 
στο «Μεταλυκειακό έτος-τάξη μαθητείας» εφαρμόζεται: 
α) πρόγραμμα εργαστηριακών μαθημάτων ειδικότητας 
επτά (7) συνολικά ωρών, το οποίο διδάσκεται στη σχολι¬ 
κή μονάδα του ΕΠΑ.Λ. ή του Ε.Κ. για ένα διδακτικό έτος 
και β) «Πρόγραμμα Εκπαίδευσης στο χώρο εργασίας - 
Μαθητεία σε εργασιακό χώρο» είκοσι οκτώ (28) ωρών 
εβδομαδιαίως, επιμερισμένο τουλάχιστον σε τέσσερις (4) 
ημέρες για ένα σχολικό έτος. Η συνολική διάρκεια του 
προγράμματος μαθητείας είναι εννέα (9) μήνες. 

Στο παρόν Πρόγραμμα Σπουδών, συνολικής διάρκειας 
203 ωρών, 161 ώρες κατανέμονται ενδεικτικά σε επιμέ- 
ρους μαθησιακά πεδία και 42 ώρες αφορούν τη «Ζώνη 
Ευέλικτου Προγράμματος μαθητείας». Η ενότητα με τίτλο 
«Ζώνη Ευέλικτου Προγράμματος Μαθητείας» εντάσσεται 
στο Πρόγραμμα Σπουδών με σκοπό να δώσει στην Εργα¬ 
στηριακή Εκπαίδευση του «Μεταλυκειακού έτους-τάξης 
Μαθητείας» στοιχεία ευελιξίας σε ειδικές εκπαιδευτικές 
ανάγκες και ενδιαφέροντα των μαθητών/-τριών αλλά 
και στοιχεία προσαρμοστικότητας του Προγράμματος 
Σπουδών σε τοπικές ή άλλου τύπου ιδιαιτερότητες. Σύμ¬ 
φωνα με τα οριζόμενα στο άρθρο 4 του ν. 4473/2017, οι 
απόφοιτοι του «Μεταλυκειακού έτους-τάξης μαθητείας» 
μπορούν ετησίως να παρακολουθούν Προπαρασκευ¬ 
αστικό Πρόγραμμα Πιστοποίησης, συνολικής διάρκει¬ 
ας τριάντα πέντε (35) ωρών, το οποίο οργανώνεται και 
πραγματοποιείται από τα ΕΠΑ.Λ. και τα Ε.Κ., με σκοπό 
την αρτιότερη προετοιμασία για τη συμμετοχή τους στις 
διαδικασίες πιστοποίησης προσόντων και απόκτησης 
Πτυχίου Επαγγελματικής Ειδικότητας επιπέδου 5 που 
διεξάγονται ετησίως από τον ΕΟΠΠΕΠ. Κατά την εφαρ¬ 
μογή των Προγραμμάτων Σπουδών του Μεταλυκεια- 
κού έτους-τάξης μαθητείας, όλοι/ες οι εμπλεκόμενοι/ες 
θα πρέπει να λαμβάνουν μέριμνα, ώστε οι τηρούμενες 
εκπαιδευτικές διαδικασίες να βρίσκονται σε άμεση σύν¬ 
δεση και συλλειτουργία με το πλαίσιο και τις διαδικασίες 
πιστοποίησης. 

1.1 Σκοπός 

Το Πρόγραμμα Σπουδών του εργαστηριακού μαθή¬ 
ματος για το Μεταλυκειακό έτος - τάξη μαθητείας της 
ειδικότητας «ΤΕΧΝΙΚΟΣ ΗΛΕΚΤΡΟΛΟΓΙΚΩΝ ΣΥΣΤΗΜΑ¬ 
ΤΩΝ, ΕΓΚΑΤΑΣΤΑΣΕΩΝ ΚΑΙ ΔΙΚΤΥΩΝ» αποσκοπεί στην 
αναβάθμιση των γνώσεων, επαγγελματικών δεξιοτήτων 
και ικανοτήτων των αποφοίτων ΕΠΑ.Λ., οι οποίες τελικώς 
καθιστούν ομαλότερη την μετάβαση των εκπαιδευομέ- 
νων από τη σχολική μονάδα στο χώρο εργασίας και σε 
ρεαλιστικές επαγγελματικές συνθήκες προσφέροντας τα 
κατάλληλα εφόδια για μια επιτυχημένη επαγγελματική 
σταδιοδρομία. 

1.2 Στόχοι 

Το Πρόγραμμα Σπουδών στοχεύει: 

- Στην ανάπτυξη κοινωνικών δεξιοτήτων και ικανο¬ 
τήτων στο ρεαλιστικό εργασιακό περιβάλλον του Τε¬ 
χνικού Ηλεκτρολογικών Συστημάτων, Εγκαταστάσεων 
και Δικτύων. 

- Στη διαμόρφωση υπεύθυνης επαγγελματικής συνεί¬ 
δησης και ταυτότητας. 

- Στην καλλιέργεια δεξιοτήτων επικοινωνίας και συνερ¬ 
γασίας που μπορούν να αξιοποιηθούν εντός και εκτός 
επιχείρησης, βιομηχανίας, οργανισμού. 

- Στην ανάδειξη της ικανότητας σύνδεσης της ομα¬ 
δικής συνεισφοράς με τις εφαρμογές των τεχνολογιών. 

- Στην έμφαση σε θέματα υγείας και ασφάλειας της 
εργασίας. 

- Στην ενίσχυση των αρχών περιβαλλοντικής προστα¬ 
σίας και στην προώθηση των αρχών εκπαίδευσης για την 
αειφόρο ανάπτυξη κατά την άσκηση του επαγγέλματος 
και τη χρήση των ηλεκτρολογικών εφαρμογών. 

- Στην ανάπτυξη θετικών στάσεων απέναντι στην και¬ 
νοτομία και επιχειρηματικότητα καθώς και στην προσαρ¬ 
μοστικότητα και στη Διά Βίου Μάθηση. 

1.3 Δομή-Διάρκεια 

Το Πρόγραμμα Σπουδών, του οποίου η δομή είναι 
αρθρωτή (ητοάυΐθΐ-), έχει σχεδιαστεί για την υλοποίηση 
του Εργαστηριακού Προγράμματος της Ειδικότητας συ¬ 
νολικής διάρκειας 203 ωρών. Συνίσταται από επιμέρους 
μαθησιακά πεδία/ενότητες/δεσμίδες μαθησιακών απο¬ 
τελεσμάτων (Ιθ3πτίη9 υπίΐ5/πηοάυΙθ5),που καλύπτουν το 
εύρος του αντικειμένου. Ειδική βαρύτητα δίνεται στην 
ανάδειξη των δεξιοτήτων των εκπαιδευομένων, στην 
καλλιέργεια κριτικής σκέψης καθώς και στην ανάληψη 
πρωτοβουλιών για τη βελτίωση των ικανοτήτων τους 
που σχετίζονται με την επίλυση προβλημάτων. 

Βασικό χαρακτηριστικό των Προγραμμάτων Σπουδών 
για το Μεταλυκειακό έτος-τάξη μαθητείας αποτελεί η 
ευελιξία και η δυνατότητα προσαρμογής σε τοπικές 
και λοιπές άλλες ειδικές συνθήκες (π.χ. ενδιαφέροντα 
μαθητευομένων, προοπτικές απασχόλησης σε τοπικό 
ή περιφερειακό επίπεδο). Η ενότητα με τίτλο «Ζώνη 
Ευέλικτου Προγράμματος Μαθητείας» προστίθεται με 
σκοπό να δώσει στο Πρόγραμμα εργαστηριακών μα¬ 
θημάτων ειδικότητας του «Μεταλυκειακού έτους-τάξης 
μαθητείας» στοιχεία ευελιξίας σε ειδικές εκπαιδευτικές 
ανάγκες και ενδιαφέροντα των μαθητών/-τριών αλλά 
και στοιχεία προσαρμοστικότητας του Προγράμματος 
Σπουδών σε τοπικές ή άλλου τύπου ιδιαιτερότητες. Πιο 
συγκεκριμένα, προτείνεται η διάρκειάτης να μην υπερ¬ 
βαίνει το 20% των ωρών του συνολικού προγράμμα¬ 
τος, ήτοι 42 ώρες (σε σύνολο 203 ωρών). Ως εκ τούτου, 
161 ώρες κατανέμονται ενδεικτικά στα δέκα επιμέρους 
μαθησιακά πεδία σε αναλογία με το εύρος τους και 42 
ώρες στη «Ζώνη Ευέλικτου Προγράμματος μαθητείας». 
Οι εκπαιδευτικοί -κατά την κρίση τους και μετά από δι- 
ερεύνηση των εκπαιδευτικών αναγκών των μαθητών/- 
τριών- καλούνται να αξιοποιήσουν τις 42 ώρες είτε στο 
τέλος του Προγράμματος είτε εμβόλιμα μεταξύ των 
υπολοίπων ενοτήτων. Στο πλαίσιο της Ζώνης Ευέλικτου 
Προγράμματος Μαθητείας δύνανται είτε να εξειδικεύο¬ 
νται περαιτέρω στοιχεία των λοιπών μαθησιακών ενο¬ 
τήτων του προγράμματος είτε να εισάγονται νέα στοι¬ 
χεία που σχετίζονται με την ειδικότητα. Τονίζεται ότι για 
την πιστοποίηση των μαθητευομένων το περιεχόμενο 
των εν λόγω ωρών δεν θα πρέπει να λαμβάνεται υπό¬ 
ψη αλλά να βασίζεται στο περιεχόμενο των υπολοίπων 
(161) ωρών. Παράμετροι όπως, η υπευθυνότητα και η 
τήρηση της επαγγελματικής δεοντολογίας, η ομαδική 


εργασία, η αποτελεσματική επικοινωνία, η αποτελεσμα- 
τικότητα, η ολοκληρωμένη και συνεπής εκπόνηση ενός 
εργασιακού ρι·ο]θςΐ, η κριτική σκέψη, η ανάπτυξη των 
ψηφιακών δεξιοτήτων, η ανάδειξη της σημασίας της δια 
βίου εκπαίδευσης, η επίλυση προβλημάτων και η υιο¬ 
θέτηση καινοτόμων προσεγγίσεων, η διασφάλιση ποι¬ 
ότητας, η τήρηση κανόνων και διαδικασιών ασφάλειας 
και υγείας, ο σεβασμός στο περιβάλλον και στις αρχές 
της Αειφόρου Ανάπτυξης διαχέονται οριζόντια αλλά και 
κάθετα στα Προγράμματα Σπουδών του Μεταλυκειακού 
έτους-τάξης μαθητείας. Η έμφαση δίδεται στην επίτευξη 
μαθησιακών αποτελεσμάτων τα οποία είναι άρρηκτα 
συνδεδεμένα με συγκεκριμένα κριτήρια αξιολόγησης 
και όχι στο γνωστικό αντικείμενο/περιεχόμενο ρθΓ 5θ. 

Στον Πίνακα 1 παρουσιάζεται η κατανομή των ωρών 
ανά μαθησιακή ενότητα. 

Πίνακας 1: Κατανομή ωρών Προγράμματος Σπουδών 


Μαθησιακή 

ενότητα 

Τίτλος Μαθησιακής Ενότητας 

Ωρες 

1 

Επαγγελματικό περιβάλλον - 
Δεοντολογία επαγγέλματος - 
Τεχνικές Επικοινωνίας 

14 

2 

Ασφάλεια και υγεία στην εργασία 

14 

3 

Αειφόρος ανάπτυξη και 
προστασία του περιβάλλοντος 

7 

4 

Επαγγελματική σταδιοδρομία, 
αρχές επαγγελματικής 
δραστηριοποίησης και ανάπτυξης 

21 

5 

Εγκαταστάσεις και αυτοματισμοί 

49 

6 

Μετρήσεις και Διαγνώσεις 

28 

7 

Συστήματα Ισχύος 

28 

8 

Ευέλικτη ζώνη προγράμματος 

42 


Σύνολο 

203 


1.4 Εκπαιδευτικές μέθοδοι και εργαλεία 

Δεδομένης της σημασίας και της έμφασης στα μα¬ 
θησιακά αποτελέσματα, που κατέχουν κυρίαρχο ρόλο 
στα Προγράμματα Σπουδών της Επαγγελματικής Εκ¬ 
παίδευσης και Κατάρτισης, η εφαρμογή του παρόντος 
Προγράμματος Σπουδών προτείνεται να επικεντρωθεί 
στη μαθητοκεντρική προσέγγιση και τη συνεργατική 
μάθηση και να συνδυάσει τις παιδαγωγικές αρχές μά¬ 
θησης με τις αρχές εκπαίδευσης ενηλίκων, δεδομένου 
ότι οι μαθητευόμενοι/ες είναι ενήλικοι. 

Ως εκ τούτου, προτείνεται ο/η εκπαιδευτικός να αξιο- 
ποιήσει μεθόδους, πρακτικές και εργαλεία εκπαίδευσης 
ενηλίκων, όπως: εργασία στο πεδίο και εργαστηριακή 
άσκηση βιβλιογραφική/διαδικτυακή έρευνα και συζήτη¬ 
ση, παιχνίδι ρόλων, καταιγισμός ιδεών, χάρτες εννοιών, 
ασκήσεις επί χάρτου, αναλογίες και μοντέλα, δίνοντας 
την ευκαιρία στους μαθητευόμενους/ες να αυτενεργή- 
σουν και να αποκτήσουν ή να αναδείξουν περισσότερες 
ικανότητες, δεξιότητες και στάσεις. Ιδιαίτερη έμφαση 
θα πρέπει να δοθεί στην ασφαλή προσέγγιση βασικών 
εννοιών που αφορούν στη θεματολογία του εργαστη¬ 
ριακού μαθήματος μέσω εφαρμογών και παράδειγμά- 

των, απόκτηση ψηφιακών και πρακτικών δεξιοτήτων 
με το χειρισμό κατάλληλου λογισμικού, εργαλείων και 
μηχανημάτων και στην αναζήτηση αξιόπιστων πηγών 
πληροφόρησης και Διά Βίου Μάθησης. 

1.5 Υλικά και μέσα 

Εξοπλισμός εργαστηρίου Τομέα, Η/Υ, σύνδεση με το 
διαδίκτυο, συναφείς ηλεκτρολογικές εφαρμογές και λο¬ 
γισμικά, τεχνικά εγχειρίδια κατασκευαστών, επαγγελμα¬ 
τικά έντυπα κ.ά. 

2. ΕΠΑΓΓΕΛΜΑΤΙΚΟ ΠΕΡΙΓΡΑΜΜΑ, ΠΕΡΙΓΡΑΦΗ ΕΠΑΓ¬ 
ΓΕΛΜΑΤΙΚΩΝ ΠΡΟΣΟΝΤΩΝΤΩΝ ΑΠΟΦΟΙΤΩΝ ΤΗΣ ΕΙΔΙ¬ 
ΚΟΤΗΤΑΣ (ΕΠΙΠΕΔΟ 5 ΒΑΣΕΙ ΕΘΝΙΚΟΥ ΠΛΑΙΣΙΟΥ ΠΡΟ¬ 
ΣΟΝΤΩΝ) ΚΑΙ ΛΟΙΠΑ ΣΥΝΕΚΤΙΜΩΜΕΝΑ ΔΕΔΟΜΕΝΑ ΓΙΑ 
ΤΙΣ ΣΥΓΧΡΟΝΕΣ ΕΞΕΛΙΞΕΙΣ ΣΤΗΝ ΕΙΔΙΚΟΤΗΤΑ «ΤΕΧΝΙΚΟΣ 
ΗΛΕΚΤΡΟΛΟΓΙΚΩΝ ΣΥΣΤΗΜΑΤΩΝ, ΕΓΚΑΤΑΣΤΑΣΕΩΝ ΚΑΙ 
ΔΙΚΤΥΩΝ». 

2.1 Περιγραφή Επαγγελματικών Προσόντων των Απο¬ 
φοίτων της Ειδικότητας (Επίπεδο 5 βάσει Εθνικού Πλαι¬ 
σίου Προσόντων). 

Σύμφωνα με τον ΕΟΠΠΕΠ, σε γενικό επίπεδο τα μα¬ 
θησιακά αποτελέσματα επιπέδου 5, στο Εθνικό Πλαίσιο 
Προσόντων, αναλύονται και περιγράφονται ως εξής: 

Γνώσεις: Διαθέτει ευρείες, εξειδικευμένες, αντικειμε¬ 
νικές και θεωρητικές γνώσεις σε ένα πεδίο εργασίας ή 
σπουδής και έχει επίγνωση των ορίων των γνώσεων 
αυτών. 

Δεξιότητες: Κατέχει ευρύ φάσμα γνωστικών και πρα¬ 
κτικών δεξιοτήτων που απαιτούνται για την εξεύρεση 
δημιουργικών λύσεων σε αφηρημένα προβλήματα. 

Ικανότητες: Μπορεί να διαχειρίζεται και να επιβλέπει 
στο πλαίσιο συγκεκριμένης εργασίας ή διαδικασίας μά¬ 
θησης, όπου μπορεί να συμβαίνουν και απρόβλεπτες 
αλλαγές. Μπορεί να αναθεωρεί και να αναπτύσσει τόσο 
την προσωπική του απόδοση όσο και άλλων ατόμων. 

Σε πιο ειδικό επίπεδο, οι γνώσεις, δεξιότητες και ικα¬ 
νότητες του/της αποφοίτου της σχετικής/σχετικών ειδι- 
κότητας/ειδικοτήτων έχουν ως εξής: 

Γνώσεις: Ερμηνεύει ένα τεχνικό (τόσο ηλεκτρολογι- 
κό όσο και ηλεκτρονικό ή μηχανολογικό) σχέδιο, περι¬ 
γράφει τη λειτουργία εργαλείων και οργάνων τεχνικών 
μετρήσεων, ταξινομεί τα ηλεκτρολογικά υλικά και συ¬ 
σχετίζει τις ιδιότητες και τις χρήσεις τους, περιγράφει 
τους κανονισμούς ασφαλείας και υγιεινής που διέπουν 
την εργασία του, αντιλαμβάνεται βασικές έννοιες του 
επαγγέλματος του. 

Δεξιότητες: Κατασκευάζει, ελέγχει και αξιολογεί τις 
ηλεκτρολογικές εγκαταστάσεις, επιλύει απλά προβλή¬ 
ματα αυτοματισμού, εντοπίζει και επισκευάζει βλάβες 
φροντίζοντας για την ασφαλή επαναλειτουργία των 
εγκαταστάσεων, συμπληρώνει τα απαραίτητα έντυπα 
αιτήσεων ηλεκτροδότησης και Μητρώα συντήρησης. 

Ικανότητες: Εκτελεί ορθά τις οδηγίες εγκατάστασης 
και συντήρησης, λειτουργεί σύμφωνα με την πολιτική 
ασφάλειας των οργανισμών και των επιχειρήσεων κα¬ 
θώς και με το νομοθετικό πλαίσιο που αναφέρεται στην 
προστασία των ευαίσθητων προσωπικών δεδομένων 
και εφαρμόζει τους κανόνες δεοντολογίας. 

2.2 Συναφή Επαγγελματικά Περιγράμματα, πιστοποι¬ 
ημένα από τον ΕΟΠΠΕΠ 


Με βάση τα υφιστάμενα - Πιστοποιημένα από τον 
ΕΟΠΠΕΠ - Επαγγελματικά Περιγράμματα, διαπιστώνεται 
ότι υφίστανται τα ακόλουθα συναφή με την ειδικότητα 
Επαγγελματικά Περιγράμματα: 

•Τεχνικός Συντηρητής Εγκαταστάσεων Αυτοματισμού 
και Αυτόματου ελέγχου 

•Τεχνικός Ανελκυστήρων 

•Τεχνικός Βιομηχανικών Εγκαταστάσεων 

•Τεχνικός Παραγωγής και Διαχείρισης Επιχειρήσεων 
Παραγωγής και Διαχείρισης Ηλεκτρικής Ενέργειας 

•Τεχνικός Κατασκευής Εφαρμογών Ηλιακής Ενέργειας 

•ΤεχνικόςΣυστημάτων Πυρανίχνευσης και Πυροπρο¬ 
στασίας 

Βάσει των ανωτέρω, κρίνεται ότι ο/η Τεχνικός Ηλεκτρο¬ 
λογιών Συστημάτων, Εγκαταστάσεων και Δικτύων μετά 
από την επιτυχημένη ολοκλήρωση του προγράμματος 
θα μπορεί να: 

- εφαρμόζει τις ειδικευμένες γνώσεις και ικανότητές 
του για την κατασκευή, εγκατάσταση και συντήρηση 
εφαρμογών ενέργειας 

- αποκαθιστά τη λειτουργία εγκαταστάσεων σε περι¬ 
πτώσεις δυσλειτουργίας, βλάβης σε βιομηχανικές μονά¬ 
δες, συνεργεία, ιδιωτικούς χώρους κ.λπ. 

- πραγματοποιεί την επισκευή, τη συντήρηση και την 
αναβάθμιση ηλεκτρολογικού εξοπλισμού (όργανα μέ¬ 
τρησης, ΡΕΟ, κ.λπ.) 

- συνδυάζει στοιχεία υλικού και λογισμικού και δημι¬ 
ουργεί έτσι σύνθετα συστήματα 

- επιτηρεί και επιβλέπει την καλή λειτουργία του εξο¬ 
πλισμού και εντοπίζει τις ανάγκες για τεχνική επέμβαση 

- φροντίζει και διαχειρίζεται πληροφοριακά συστήμα¬ 
τα για την αναβάθμιση τεχνικών εργασιών διορθωτικού 
χαρακτήρα. 

Κρίσιμες Κύριες Επαγγελματικές Λειτουργίες για την 
εν λόγω ειδικότητα είναι: 

• Υλοποιεί, διαχειρίζεται, ελέγχει και επιτηρεί τη λει¬ 
τουργία ηλεκτρικών εγκαταστάσεων. 

• Υποστηρίζει, επισκευάζει και συντηρεί ηλεκτρικές 
εγκαταστάσεις. 

• Ελέγχει, αναβαθμίζει και συντηρεί ηλεκτρολογικές 
συσκευές, εντοπίζει και επισκευάζει βλάβες. 

• Εγκαθιστά, ελέγχει και συντηρεί συστήματα πυρα¬ 
νίχνευσης. 

• Επικοινωνεί, ενημερώνει και συναλλάσσεται με τους 
πελάτες, καθώς επίσης οργανώνει και διεκπεραιώνει έγ¬ 
γραφα της επιχείρησης. 

Ως προς τις Απαραίτητες Γνώσεις, Δεξιότητες και Ικα¬ 
νότητες, βάσει των ανωτέρω, δύναται να θεωρηθεί ότι 
έχουν ως εξής: 

- Γενικές Γνώσεις: Ελληνική Γλώσσα (ανάγνωση - γρα¬ 
φή), Μαθηματικά, Φυσική, Αγγλικά 

- Βασικές Επαγγελματικές Γνώσεις: 

• Βασικές αρχές ηλεκτρικών μετρήσεων 

• Βασικές αρχές ηλεκτρολογίας 

• Βασικές αρχές ηλεκτρικών μηχανών 

• Βασικές αρχές κινητήριων μηχανών 

• Βασικές αρχές αυτοματισμού 

• Βασικές αρχές πληροφορικής 

• Βασικές γνώσεις χειρισμού Η/Υ 

• Βασικές γνώσεις εγκαταστάσεων δομημένης καλω¬ 
δίωσης 

• Αγγλική ορολογία 

• Υγιεινή και ασφάλεια στον εργασιακό χώρο 

- Δεξιότητες: Ευχέρεια στη χρήση Η/Υ, επικοινωνία, 
υπολογιστική δεξιότητα, ακρίβεια και ταχύτητα, ομα¬ 
δική εργασία, ανάγνωση και κατανόηση σχεδίων και 
εγχειριδίων. 

- Ικανότητες: Μεθοδικότητα, μαθηματική αντίληψη, 
επιμέλεια, αποτελεσματικότητα, συνδυαστική ικανότητα, 
οργανωτική ικανότητα, επιδεξιότητα. 

2.3 Λοιπά συνεκτιμώμενα δεδομένα για τις σύγχρο¬ 
νες εξελίξεις στην ειδικότητα Τεχνικός Ηλεκτρολογικών 
Συστημάτων, Εγκαταστάσεων και Δικτύων (π.χ. εκθέσεις 
επαγγελματικών ενώσεων, Φ.Ε.Κ. καθορισμού επαγγελ¬ 
ματικών δικαιωμάτων κ.λπ.). 

• Εγκύκλιος 371/1984. 

• Ν. 1575/1985 (ΦΕΚ 207/Α') περί ασκήσεως επαγγέλ¬ 
ματος. 

• Β.δ.699της 10/17-Τ1-1971 (ΦΕΚ233/Α ) περί «Ασκή¬ 
σεως Επαγγέλματος» για τη μελέτη και επίβλεψη. 

•Π.δ. 420/1987. 

•Π.δ. 511/1977. 

• Π.δ. 115 (ΦΕΚ 200/Β717-10-2012) περί καθορισμού 
ειδικοτήτων και βαθμιδών για τις επαγγελματικές δρα¬ 
στηριότητες. 

• Π.δ. 113 (ΦΕΚ 198/Β717-10-2012) περί καθορισμού 
ειδικοτήτων για την επαγγελματική δραστηριότητα του 
χειρισμού. 

•Π.δ. 374/1988 (ΦΕΚ168/Α'). 

• Ν. 1568/1985(ΦΕΚ 177/18.10.1985) περί υγιεινής και 
ασφάλειας των εργαζομένων. 

• Υ.α. αριθμ. Φ12/9691 /Δ4 ΦΕΚ 210/Β/30-01 -2017 περί 
καθορισμού επαγγελματικών δικαιωμάτων. 

Μετά την επιτυχημένη ολοκλήρωση του προγράμμα¬ 
τος και την πιστοποίησή τους, οι απόφοιτοι έχουν τη 
δυνατότητα να απασχοληθούν είτε ως αυτοαπασχολού¬ 
μενοι είτε με θέση εξαρτημένης εργασίας σε τομείς του 
γνωστικού τους αντικειμένου, σύμφωνα με το εκάστοτε 
ισχύον θεσμικό πλαίσιο. 

3. ΕΠΙΔΙΩΚΟΜΕΝΑ ΜΑΘΗΣΙΑΚΑ ΑΠΟΤΕΛΕΣΜΑΤΑ (ΓΕ¬ 
ΝΙΚΑ ΚΑΙ ΕΙΔΙΚΑ) 

Βάσει των ανωτέρω, οι απόφοιτοιΛεςτης ειδικότητας 
«Τεχνικός Ηλεκτρολογικών Συστημάτων, Εγκαταστάσε¬ 
ων και Δικτύων», μετά την επιτυχή ολοκλήρωση του Με- 
ταλυκειακού έτους-τάξης μαθητείας, θα είναι σε θέση να: 

• Συνδέσουν την επαγγελματική εκπαίδευση και κα¬ 
τάρτιση με τις ανάγκες των επιχειρήσεων. 

• Ανταπεξέλθουν στις απαιτήσεις της αγοράς εργασίας 
και της οικονομίας αξιοποιώντας την αποκτηθείσα γνώ¬ 
ση, εξειδίκευση και εμπειρία. 


Οι γενικές ικανότητες και τα χαρακτηριστικά που θα 
πρέπει να διαθέτουν οι απόφοιτοι/-ες της ειδικότητας 
«Τεχνικός Ηλεκτρολογικών Συστημάτων, Εγκαταστάσε¬ 
ων και Δικτύων», μετά την επιτυχημένη ολοκλήρωση του 
Μεταλυκειακού έτους-τάξης μαθητείας είναι: 

• Αποτελεσματική επικοινωνία στο επαγγελματικό 
περιβάλλον στη μητρική και σε δεύτερη ξένη γλώσσα. 

• Συνέπεια, μεθοδικότητα και οργάνωση στην εκτέλε¬ 
ση των επαγγελματικών διαδικασιών. 

• Ευχερής αξιοποίηση εργαλείωνΤ.Π .Ε. για την εκτέλε¬ 
ση επαγγελματικών εργασιών. 

• Επαγγελματική συμπεριφορά που διέπεται από σε¬ 
βασμό στη δεοντολογία επαγγέλματος και τήρηση των 
κανόνων ασφάλειας και υγείας στο χώρο εργασίας. 

• Χρήση επαγγελματικών πρακτικών που δίνουν έμ¬ 
φαση στο σεβασμό στο περιβάλλον και στις αρχές της 
αειφόρου ανάπτυξης. 

• Σχεδιασμός και εφαρμογή καινοτόμων προσεγγίσεων 
για την επίλυση προβλημάτων/ επιχειρηματική σκέψη. 

• Εφαρμογή πρακτικών επαγγελματισμού, αποτελε¬ 
σματικής συνεργασίας, ομαδικότητας. 

Τα ειδικά μαθησιακά αποτελέσματα ομαδοποιούνται 
ανά μαθησιακή ενότητα και διατυπώνονται αναλυτικά 
στον Πίνακα που ακολουθεί, συμπληρωμένα από τις 
αντίστοιχες ενδεικτικές δραστηριότητες και κριτήρια 
αξιολόγησης (355θ55ΐτΐθηΐ ςπΐθΠ3). 

4. ΚΡΙΤΗΡΙΑ ΑΞΙΟΛΟΓΗΣΗΣ 

Τα κριτήρια αξιολόγησης (355θ55ΐηθηΐ επΐθΠ3) έχουν 
κεντρικό ρόλο στα Προγράμματα Σπουδών του Μετα- 
λυκειακού έτους-τάξης μαθητείας και στις διαδικασίες 
πιστοποίησης που ακολουθούν, καθώς προσδιορίζουν 
σημαντικά και σχετίζονται με τον βαθμό επίτευξης των 
επιδιωκόμενων μαθησιακών αποτελεσμάτων. 

4.1 Πυλώνες κριτηρίων αξιολόγησης 

Τα κριτήρια αξιολόγησης στηρίζονται σε και έχουν 
διατυπωθεί με βάση τους ακόλουθους πυλώνες: 
α) θεμελιώδεις υποστηρικτικές γνώσεις, 
β) επίγνωση και τήρηση διαδικασιών, 
γ) χρήση εργαλείων και υλικών, 
δ) κρίσιμες ικανότητες διά βίου εκπαίδευσης. 

4.2 Χαρακτηρισμός επιδόσεων μαθητευομένων με 
βάση τα καθορισμένα κριτήρια αξιολόγησης 

Η αξιολόγηση του βαθμού επίτευξης μαθησιακών 
αποτελεσμάτων βάσει συγκεκριμένων διαβαθμίσεων, 
οι οποίες είναι κοινές για όλες τις μαθησιακές ενότητες 
και κριτήρια και έχουν ως εξής: 

1. άριστη εκτέλεση της εργασίας, χωρίς ανάγκη κα¬ 
θοδήγησης, 

2. επαρκής εκτέλεση της εργασίας με ασήμαντα λάθη/ 
παραλείψεις, 

3. επαρκής εκτέλεση της εργασίας με σημαντικά λάθη/ 
παραλείψεις, 

4. ανεπαρκής εκτέλεση της εργασίας. 

Συστημάτων του ΥΠ.ΟΙΚ., συναλλαγές μέσω θ-ί)3ηΙ<ίη§) 

- Διενεργεί, έρευνα αγοράς στο διαδίκτυο και πραγματοποιεί 
ηλεκτρονικές προμήθειες 

